CELEX: 22012D0217
Language: hu
Date: 2012-12-07 00:00:00
Title: Az EGT Vegyes Bizottság 217/2012 határozata ( 2012. december 7. ) az Európai Gazdasági Térségről szóló megállapodás II. mellékletének (Műszaki előírások, szabványok, vizsgálatok és tanúsítás) és IV. mellékletének (Energia) módosításáról

21.3.2013   
            
            
               HU
            
            
               Az Európai Unió Hivatalos Lapja
            
            
               L 81/17
            
         AZ EGT VEGYES BIZOTTSÁG 217/2012 HATÁROZATA
   (2012. december 7.)
   az Európai Gazdasági Térségről szóló megállapodás II. mellékletének (Műszaki előírások, szabványok, vizsgálatok és tanúsítás) és IV. mellékletének (Energia) módosításáról
   AZ EGT VEGYES BIZOTTSÁG,
   tekintettel az Európai Gazdasági Térségről szóló megállapodásra (a továbbiakban: az EGT-megállapodás) és különösen annak 98. cikkére,
   mivel:
   
               (1)
            
            
               Az energiával kapcsolatos termékek energia- és egyéb erőforrás-fogyasztásának címkézéssel és szabványos termékismertetővel történő jelöléséről szóló, 2010. május 19-i 2010/30/EU európai parlamenti és tanácsi irányelvet (1) bele kell foglalni a megállapodásba.
            
         
               (2)
            
            
               A 2010/30/EU irányelv hatályon kívül helyezi az EGT-megállapodásba foglalt 92/75/EGK tanácsi irányelvet (2), amelyet ezért el kell hagyni az EGT-megállapodásból.
            
         
               (3)
            
            
               Következésképpen az EGT-megállapodás II. és IV. mellékletét ennek megfelelően módosítani kell,
            
         ELFOGADTA EZT A HATÁROZATOT:
   1. cikk
   Az EGT-megállapodás II. melléklete IV. fejezetének 4. pontja (92/75/EGK tanácsi irányelv) helyébe a következő szöveg lép:
   
      „32010 L 0030: az Európai Parlament és a Tanács 2010. május 19-i 2010/30/EU irányelve az energiával kapcsolatos termékek energia- és egyéb erőforrás-fogyasztásának címkézéssel és szabványos termékismertetővel történő jelöléséről (HL L 153., 2010.6.18., 1. o.).”
   
   2. cikk
   Az EGT-megállapodás IV. mellékletének 11. pontja (92/75/EGK tanácsi irányelv) helyébe a következő szöveg lép:
   
      „32010 L 0030: az Európai Parlament és a Tanács 2010. május 19-i 2010/30/EU irányelve az energiával kapcsolatos termékek energia- és egyéb erőforrás-fogyasztásának címkézéssel és szabványos termékismertetővel történő jelöléséről (HL L 153., 2010.6.18., 1. o.) (3).
   
   3. cikk
   A 2010/30/EU irányelvnek az Európai Unió Hivatalos Lapja EGT-kiegészítésében közzéteendő izlandi és norvég nyelvű szövege hiteles.
   4. cikk
   Ez a határozat 2012. december 8-án lép hatályba, vagy az azt követő napon, hogy az EGT Vegyes Bizottság az EGT-megállapodás 103. cikkének (1) bekezdésében előírt utolsó bejelentést is megkapta (4), attól függően, hogy melyik a későbbi időpont.
   5. cikk
   Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében ki kell hirdetni.
   
      Kelt Brüsszelben, 2012. december 7-én.
      
         
            az EGT Vegyes Bizottság részéről
         
         
            az elnök
         
         Atle LEIKVOLL
      
   
   
      (1)  HL L 153., 2010.6.18., 1. o.
   
      (2)  HL L 297., 1992.10.13., 16. o.
   
      (3)  Itt csupán tájékoztató jelleggel szerepel; az alkalmazását illetően lásd a Műszaki előírások, szabványok, vizsgálatok és tanúsítás című II. mellékletet.”
   
      (4)  Alkotmányos követelmények fennállását jelezték.